การขายฝากคืออะไร
การขายฝาก : สัญญาซื้อขายอย่างหนึ่ง ซึ่งผู้ซื้อจะได้กรรมสิทธิ์ในทรัพย์สินที่ซื้อ แต่อยู่ภายใต้ข้อตกลงว่าผู้ขายสามารถไถ่ทรัพย์สิน/ ซื้อทรัพย์สินนั้นคืนได้ตามที่กำหนดในสัญญาหรือกฎหมาย 

ผู้ซื้อจะต้องเสียค่าธรรมเนียมตอนทำสัญญาแต่จะเป็นผู้ได้รับดอกผลที่เกิดขึ้นระหว่างการขายฝาก ในขณะที่ผู้ขายสามารถนำเงินมาไถ่คืนได้ในระยะเวลาที่กำหนดไว้แต่สามารถขอขยายระยะเวลาในการไถ่คืนได้ หากเกินกำหนด กรรมสิทธิจะตกเป็นของผู้ซื้อโดยเด็ดขาด ทั้งนี้ ทั้งสองฝ่ายต้องทำหนังสือสัญญาไว้เป็นหลักฐาน ชำระหนี้บางส่วน แล้วส่งมอบของให้กัน (ถ้าไม่ครบองค์ประกอบดังนี้จะมีผลให้สัญญาไม่สมบูรณ์ และจะนำฟ้องร้องต่อกันไม่ได้)

สิ่งที่สามารถขายฝากได้
-อสังหาริมทรัพย์ : ทรัพย์สินที่เคลื่อนที่ไม่ได้ เช่น บ้าน ที่ดิน
-สังหาริมทรัพย์ : ทรัพย์สินที่เคลื่อนที่ได้ เช่น เพชร ทอง รถยนต์
-สังหาริมทรัพย์ชนิดพิเศษ : ทรัพย์สินอื่นนอกจากอสังหาริมทรัพย์ที่กฎหมายกำหนด เช่น เรือยนต์ที่มีระวางตั้งแต่ 5 ตันขึ้นไป หรือ สัตว์พาหนะ เช่น ช้าง ม้า วัว ควาย เป็นต้น

*การขายฝากอสังหาริมทรัพย์และสังหาริมทรัพย์พิเศษ กฎหมายกำหนดให้ต้องทำสัญญาเป็นหนังสือและจดทะเบียน “ขายฝาก” ต่อเจ้าพนักงานด้วย สัญญาจึงจะสมบูรณ์ ถ้าไม่ทำจะมีผลให้สัญญาขายฝากนั้นเป็นโมฆะ
*สังหาริมทรัพย์ราคา 20,000 บาทขึ้นไป ต้องมีหลักฐานเป็นหนังสือและลงลายมือชื่อผู้ต้องรับผิดชอบ

กำหนดระยะเวลาการไถ่คืนตามกฎหมาย ในกรณีไม่ได้กำหนดระยะเวลาการไถ่คืนในสัญญา
อสังหาริมทรัพย์ – ไถ่คืนภายในระยะเวลา 10 ปีนับแต่เวลาซื้อขาย
สังหาริมทรัพย์ – ไถ่คืนภายในระยะเวลา 3 ปีนับแต่เวลาซื้อขาย

ใครสามารถไถ่ทรัพย์ที่ขายฝากคืนได้

1. คนขายเดิม หรือทายาทของคนขายเดิม

2. ผู้รับโอนสิทธิในการไถ่คืน

3. บุคคลที่ตามสัญญากำหนดให้เป็นผู้ไถ่ได้
*หากผู้ซื้อฝากเสียชีวิตก่อนครบกำหนดไถ่ถอน ผู้ขายฝากสามารถขอไถ่ถอนได้ที่ทายาทผู้ซื้อฝาก
3.ประมวลกฎหมายแพ่งและพาณิชย์,1.ความรู้พื้นฐานกฏหมาย